open-index/open-wikipedia-markdown huggingface dataset:
ரேஷ்மா பசுபுலேட்டி

**ரேஷ்மா பசுபுலேட்டி** (*Reshma Pasupuleti*) என்பவர் ஒரு இந்திய திரைப்பட நடிகையும், தொலைக்காட்சி நடிகையும், வடிவழகியும், தொகுப்பாளரும் ஆவார். இவர் நடிகர் பாபி சிம்ஹாவின் உறவினரும் ஆவார். இவரின் தந்தை பிரசாத் பசுபுலேட்டி தயாரித்த *[[வேலைன்னு வந்துட்டா வெள்ளக்காரன்]]* என்ற திரைப்படத்தில் புஷ்பா என்ற பாத்திரத்தில் நடித்ததற்காக இவர் அறியப்படுகிறார். இவர் மலையாளம்-தமிழ் இருமொழித் திரைப்படமான *கேர்ள்ஸில்* பணிபுரிந்தார். இவர் நெட்ஃபிக்ஸ் இந்தியாவின் 2019 புதிய திட்டத்தின் ஒரு பகுதியாகவும் உள்ளார். இவர் இந்தியாவில் மி டூ இயக்கத்தின் ஆதரவாளராகவும் இருந்துள்ளார். பொழுதுபோக்குத் துறையில் நுழைவதற்கு முன்பு, இவர் ஒரு விமான பணிப்பெண்ணாகப் பணிபுரிந்துள்ளார். இவர் தற்போது பிக் பாஸ் தமிழ் 3 இல் அசல் போட்டியாளர்களில் ஒருவராக கலந்துகொண்டுள்ளார்.

## தொலைக்காட்சி

## திரைப்பட வரலாறு

## மேற்கோள்கள்

பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:பிக் பாஸ் தமிழ் போட்டியாளர்கள்
சரவணன் (நடிகர்)

**சரவணன்** ஒரு இந்திய திரைப்பட நடிகராவார். இவர் தமிழ்ப் படங்களில் நடித்துள்ளார். இவர் 1991 முதல் 1998 வரை முன்னணி நடிகராக இருந்தார்.

## குடும்பம் மற்றும் துவக்ககால வாழ்க்கை
சரவணன் சேலத்தில் ஒரு தமிழ் குடும்பத்தில் பிறந்தார். மொத்தம் ஐந்து குழந்தைகளில் இவர் இரண்டாவது பிள்ளையாவார். இவரின் தந்தை காவல்துறை கண்காணிப்பாளராவார். இவரது தாய் ஒரு செவிலியராவார். சரவணன் சேலம் அரசு கலைக் கல்லூரியில் தமிழ் இலக்கியத்தில் இளங்கலைப் பட்டம் பெற்றார். கவிதைகள் எழுதுவதில் ஆர்வமுள்ள இவர் பல கவிதைகளை எழுதியுள்ளார். பின்னர் சென்னை சென்று அடையாறு திரைப்படக் கல்லூரியில் நடிப்புக் கல்வி பயின்றர். இவர் 1996 இல் சூரியசாந்தி என்பவரை திருமணம் செய்து கொண்டார், இவர்களுக்கு ஒரு மகன் உள்ளார்.

## தொழில்
1990 களில் சரவணன் தொடர்ச்சியாக முன்னணி வேடங்களில் நடித்தார், ஆனால் தசாப்தத்தின் பிற்பகுதியில் இவரது திரைப்பட வாழ்க்கை நின்றுபோனது. இவர் *தாயுமனவன்* என்ற *படத்தையும் இயக்கியுள்ளார்* .

சிறிது காலத்திற்கு பிறகு அமீரின் பருத்திவீரன் படத்தில் கார்த்தியின் சித்தப்பாவாக நடித்துத்து, விமர்சன ரீதியான பாராட்டையும் , தமிழில் சிறந்த துணை நடிகருக்கான பிலிம்பேர் விருதையும் பெற்றார் . இப்படத்தில் நடித்ததற்காக சிறந்த துணை நடிகருக்கான விஜய் விருதையும் பெற்றார். *பருதிவீரனின்* வெற்றிக்குப் பின்னர் வெங்கடேச பண்ணையாரின் *உண்மை* வாழ்க்கையை அடிப்படையாகக் கொண்டு சஞ்சய் ராமால் எடுக்கப்பட்ட வாழ்க்கை வரலாற்றுத் திரைப்படமான *வீரமும் ஈரமும்* படத்தில் நடிப்பது உள்ளிட்ட பல வாய்ப்புகளைப் பெற்றார்.

அண்மையில் இவர் பிக் பாஸ் தமிழ் 3 இல் 6 வது போட்டியாளராக நுழைந்தார்.

## திரைப்பட வரலாறு

## தொலைக்காட்சி

## குறிப்புகள்

## வெளி இணைப்புகள்
*  

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:சேலம் மாவட்ட மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:பிக் பாஸ் தமிழ் போட்டியாளர்கள்
சாக்‌ஷி அகர்வால்

**சாக்‌ஷி அகர்வால்** (*Sakshi Agarwal*) என்பவர் ஒரு இந்திய திரைப்பட நடிகையாவார். இவர் முதன்மையாக தமிழகத் திரைப்படத்துறையில் பணியாற்றியதற்காக அறியப்பட்டவர். இவர் தற்போது பிக் பாஸ் தமிழ் 3 போட்டியாளராக கலந்துகொண்டுள்ளார். பெங்களூரில் வடிவழகியாக தனது தொழிலைத் தொடங்கிய இவர், தமிழ் படங்களில் நடிப்பதற்கு முன்னர் இரண்டு கன்னடப் படங்களிலும் பணியாற்றியுள்ளார். திரைப்படத் துறையில் நுழைவதற்கு முன்பு இவர் ஒரு பன்னாட்டு நிறுவனத்தில் வணிக ஆலோசகராக பணிபுரிந்தார். நடிப்பதைத் தவிர, சாக்‌ஷி பல தொலைக்காட்சி விளம்பரங்களிலும், நடித்துள்ளார்.

## துவக்கக்கால வாழ்க்கை
இவர் இராஜஸ்தானைச் சேர்ந்த தந்தைக்கும், பஞ்சாப்பைச் சேர்ந்த தாயுக்கும் பிறந்தவாராவர். 
அண்ணா பல்கலைக்கழகத்தில் தகவல் தொழில்நுட்பத்தில் இளங்கலை தங்கப் பதக்கம் பெற்ற சாக்‌ஷி பின்னர் சேவியர் இன்ஸ்டிடியூட் ஆப் மேனேஜ்மென்டில் எம்.பி.ஏ. படித்தார். பின்னர் லாஸ் ஏஞ்சல்சின் லீ ஸ்ட்ராஸ்பெர்க் தியேட்டர் மற்றும் திரைப்பட நிறுவனத்தில் பட்டம் பெற்றார்.

இவரது திருமணமானது 2011 இல் சென்னையில் மிகவும் ஆடம்பரமாகவும், பிரமாண்டமாகவும் நடந்தது. ஆனால் இந்த இணையர் பின்னர் அறியப்படாத காரணங்களுக்காக பிரிந்தனர்.

## தொழில்
இவர் 100 க்கும் மேற்பட்ட தொலைக்காட்சி விளம்பரங்களில் பணியாற்றியுள்ளார். மற்றும் பல ஒளிப்படங்களில் வடிவழகியாக தோன்றியுள்ளார். அவற்றில் சில ஏர்ஏசியா, ஹெப்ரான் பில்டர்ஸ், கல்யாண் சில்க்ஸ், ஏஆர்ஆர்எஸ் சில்க்ஸ், சிஎஸ்சி கம்ப்யூட்டர்ஸ், மலபார் கோல்டு, பட்டுஷாஸ்திரா, சக்தி மசாலா ஆகியவை அடங்கும் . மேலும் இவர் பயிற்சி பெற்ற நடனக் கலைஞரான இவர் ஹிப்-ஹாப், ஜூம்பா, பாலிவுட், பிலிம்பேர் விருதுகள், ஏசியானெட் விருதுகள், அம்மா விருதுகள், நடிகர் சங்கம் (மலேசியா) 2018, டஸ்லிங் தமிசாச்சி போன்ற பல்வேறு நிகழ்ச்சிகளில் தோன்றியுள்ளார்.

## திரைப்பட வரலாறு

## தொலைக்காட்சி

## மேற்கோள்கள்

## வெளி இணைப்புகள்

* 

பகுப்பு:பஞ்சாப் நபர்கள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:பிக் பாஸ் தமிழ் போட்டியாளர்கள்
R-சொற்றொடர்களின் பட்டியல்

**R-சொற்றொடர்கள்** (ஆங்கிலம்:R-phrases)(சுருக்கமாக **இடர்(ரிஸ்க்) சொற்றொடர்கள்**) என்பவை ஐரோப்பிய ஒன்றியத்தின் வழிகாட்டு 67/548/EEC பின்னிணைப்பு III இல் வரையறுக்கப்பட்டுள்ளன: *ஆபத்தான பொருட்கள் மற்றும் தயாரிப்பு தொடர்பான இடர்களின் இயல்பு(Nature of special risks attributed to dangerous substances and preparations)*. இந்தப் பட்டியல் வழிகாட்டு 2001/59/EC இல் முதலில் வெளியிடப்பட்டது.

இந்தச் சொற்றொடர்கள் ஐரோப்பாவில் மட்டுமல்லாது உலகமெங்கும் பயன்படுத்தப்படுகிறது.
## சொற்றொடர்கள்

## பயன்பாட்டில் இல்லாதவை
*R13: Extremely flammable liquefied gas.
*R47: May cause birth defects.

## மேலும் பார்க்க

*S-சொற்றொடர்களின் பட்டியல்
*பொருள் பாதுகாப்பு குறிப்பு தாள்
*வார்ப்புரு:R-phrase
*R-சொற்றொடர் வார்ப்புருக்கள்

## மேற்கோள்கள்

## வெளியிணைப்புகள்
* பாதுகாப்பு சொற்றொடர்கள் 23 ஐரோப்பிய மொழிகள்

பகுப்பு:பன்னாட்டு சீர்தரங்கள்
சரவணன்

**சரவணன்** என்பது ஒரு தமிழ் ஆண் இயற்பெயர் ஆகும். இது இந்துக் கடவுள் முருகனின் இன்னும் ஒரு பெயரும் ஆகும். சரவணன் பின்வருவனவற்றில் ஒன்றாக இருக்கலாம்:

*சரவணன் (நடிகர்)
*எம். சரவணன் (திரைப்படத் தயாரிப்பாளர்)
*எம். சரவணன் (இயக்குநர்)
*மு. சரவணன் மலேசிய அரசியல்வாதி
*எஸ். எஸ். சரவணன், தமிழக அரசியல்வாதி
*பாலா சரவணன், திரைப்பட நடிகர்
*பா. சரவணன், தமிழக அரசியல்வாதி 

## வேறு
**[[சரவணன் மீனாட்சி]]*, தமிழ் தொலைக்காட்சி நாடகத் தொடர்
**[[புதுக்கோட்டையிலிருந்து சரவணன்]]*, 2004 தமிழ்த் திரைப்படம்
**[[சரவணன் இருக்க பயமேன்]]*, 2017 தமிழ்த் திரைப்படம்
**[[சரவணன் என்கிற சூர்யா]]*, 2014 தமிழ்த் திரைப்படம்

பகுப்பு:ஆண் தமிழ்ப் பெயர்கள்
வனிதா விஜயகுமார்

**வனிதா விஜயகுமார்** என்பவர் தமிழ்நாட்டை சேர்ந்த நடிகை ஆவார். இவர் தமிழ், மலையாளம், தெலுங்கு போன்ற தென்னிந்திய மொழித் திரைப்படங்களில் நடித்துள்ளார். இவர் பிரபல நடிகர் விஜயகுமார் மற்றும் மஞ்சுளா ஆகியோரின் மகள் ஆவார்.

1995 ஆம் ஆண்டு சந்திரலேகா என்ற திரைப்படத்தின் மூலம் அறிமுகமானார். 2019 ஆம் ஆண்டு பிக் பாஸ் தமிழ் 3 என்ற நிகழ்ச்சியிலும் போட்டியாளராக பங்குபெற்றுள்ளார்.

## திரைப்படங்கள்

## தொலைக்காட்சி

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தமிழ் நடிகைகள்
பகுப்பு:தமிழ்நாட்டு நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:பிக் பாஸ் தமிழ் போட்டியாளர்கள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:விஜயகுமார் குடும்பம்
செல்லம்பட்டி, மதுரை மாவட்டம்

**செல்லம்பட்டி** என்பது (**Chellampatti**) தமிழ்நாட்டின் மதுரை மாவட்டம், திருமங்கலம் வட்டம், செல்லம்பட்டி ஊராட்சி ஒன்றியத்தின்  ஒரு கிராமமாகவும், நிர்வாகத் தலைமையிடமாகவும் உள்ளது. இதன் அஞ்சல் சுட்டு எண்  625514 ஆகும். இதனருகே உள்ள கிராமங்கள் கோவிலாங்குளம் (2 கி.மீ.), கொடிக்குளம் (3 கி.மீ.), திடியன் (4 கி.மீ.), கருமாத்தூர் (4 கி.மீ.) ஆகியவையாகும். இதனருகே அமைந்த நகரங்கள் சோழவந்தான், உசிலம்பட்டி, வாடிப்பட்டி ஆகும்.  இதன் மேற்கில் உசிலம்பட்டி ஊராட்சி ஒன்றியம், வடக்கில் வாடிபட்டி ஊராட்சி ஒன்றியம், தெற்கில் திருமங்கலம் ஊராட்சி ஒன்றியம், மேற்கில் சேடபட்டி ஊராட்சி ஒன்றியம் எல்லைகளாக உள்ளன.

## அமைவிடம்
மதுரை - உசிலம்பட்டி செல்லும் தேசிய நெடுஞ்சாலையில் அமைந்த செல்லம்பட்டி, மதுரைக்கு மேற்கே  24 கி.மீ. தொலைவிலும்; திருமங்கலத்திலிருந்து 28 கி.மீ. தொலைவிலும், உசிலம்பட்டியிலிருந்து 13 கி.மீ. தொலைவிலும் உள்ளது.

## மேற்கோள்கள்

## வெளி இணைப்புகள்
*  Chellampatti Map

பகுப்பு:மதுரை மாவட்டத்திலுள்ள கிராமங்கள்
செரின் ஷிருங்கார்

**செரின் ஷிரிங்கார் (Sherin Shringar)** இவரது திரைப்பெயர்  **செரின்** அல்லது **ஷெரின்** என்று அறியப்படுகிறது. இவர் வடிவழகியாக இருந்து பின்னர் நடிகையானவர். இவர் கன்னடம், தமிழ், மலையாளம், தெலுங்கு மொழிப் படங்களில் நடித்துள்ளார். இவர் தனது 16 வயதில் *தர்ஷன்* என்ற படத்தில் 2002 இல் அறிமுகமானார்.

## வாழ்க்கை
செரின் கருநாடகத்தைச் சேர்ந்தவர். இவரது பெற்றோருக்கு ஒரே மகளாக பெங்களூரில் பிறந்தார். இவர் தன் பள்ளிப்படிப்பை பெங்களூரில் உள்ள காவேரி பள்ளியில் மேற்கொண்டார்.  பின்னர்  பால்ட்வின் மகளிர் மெதடிஸ்ட் கல்லூரியில் இணைந்து படித்தார். பின்னர் படிப்பை பாதியில் நிறுத்திக் கொண்டு தனது பதின்பருவத்தில் வடிவழகியாக பணிபுரியத் தொடங்கினார். இவரது 16 வயதில் இவருக்கு முதல் பட  வாய்ப்பு கிடைத்தது. அதன் பிறகு, இந்தி, தமிழ் மலையாளத் திரைப்படங்களில் நடிக்க இவருக்கு வாய்ப்புகள் கிடைத்தன. இவரது முதல் தமிழ் படமான *[[துள்ளுவதோ இளமை]]* மூலம் புகழ் பெற்றார். இதைத் தொடர்ந்து துள்ளூவதோ இளமை படத்தின் தெலுங்கு மறு ஆக்கமான ஜூனியர்ஸ் படத்தில் நடித்தார், ஆனால் இப்படம் வணிக ரீதியாக தோல்வியடைந்தது. பின்னர், 2005 இல், கிருஷ்ண வம்சி இயக்கிய *டேஞ்சர்* படத்தில் நடித்தார்;    அல்லரி நரேசுடன் இவர் நடித்த இரண்டு படங்களில் தற்செயலாக இந்தப் படம் பாராட்டுக்களைப் பெற்றது. பின்னர் இவர் சிபிராஜின் முதல் படமான *[[ஸ்டூடண்ட் நம்பர்.1]]* படத்தில் அவருக்கு ஜோடியாக நடித்தார். விசில் படத்தில் நடித்ததற்காக செரின் விமர்சன ரீதியாக பாராட்டப்பட்டார். ஜெயராம், ஜோதிர்மாயி, வினீத் ஆகியோருடன் இணைந்து நடித்த மலையாளத் திரைப்படமான மூன்னமத்தோரலில் சமீபத்தில் [when?] தோன்றினார். *உற்சாகம்* படத்துக்காக நந்தாவுடன் இணைந்து நடித்தார்.  29 ஏப்ரல் 2011 அன்று வெளியான பூவா தலையா படத்திலும் ஷெரின் நடித்தார். சிறிது கால இடைவெளிக்குப் பிறகு இவர் 2015 ஆம் ஆண்டில்  நண்பேண்டா படத்தின் வழியாக மீண்டும் நடிக்க வந்தார். இப்படத்தில் இவர் சந்தானத்துக்கு ஜோடியாக ஒரு துணை வேடத்தில் நடித்தார். 2019 ஆம் ஆண்டு விஜய் தொலைக்காட்சியில் பிக் பாஸ் தமிழ் 3 நிகழ்ச்சியில் அசல் போட்டியாளர்களில் ஒருவராக பங்கேற்று முழு அளவிலான மறுபிரவேசம் செய்தார்..

## திரைப்பட வரலாறு

## தொலைக்காட்சி

## குறிப்புகள்

## வெளி இணைப்புகள்

* 

பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:1986 பிறப்புகள்
டி. எல். சசிவர்ணத் தேவர்

**டி. எல். சசிவர்ணத் தேவர்** (பிறப்பு:6 ஆகஸ்டு 1912- இறப்பு:7 நவம்பர் 1973), தமிழக அரசியல்வாதியும், முத்துராமலிங்க தேவருடன் இணைந்து அனைத்திந்திய பார்வார்டு பிளாக்கு கட்சியை தென் தமிழகத்தில் வளர்த்தவர்.

இராமநாதபுரம் மாவட்டத்தில் டி. லாடாசாமி - குருவம்மாள் இணையருக்கு 1912-இல் பிறந்தவர் சசிவர்ணம். 1934-இல் முத்துராமலிங்கத் தேவருடன் சேர்ந்து பிரித்தானியா ஆட்சியினர் கள்ளர், மறவர், பிரமலை கள்ளர் போன்ற சமூகங்களைக் குற்றப் பரம்பரையினர் என்று முத்திரை குத்தியிருந்த கொடுமையை எதிர்த்துப் போராடினார். இந்திய விடுதலைக்குப் பின்னர் அந்தக் குற்றப் பரம்பரைச் சட்டம்  நீக்கப்பட்டது. பின்னர் இவர்  காங்கிரஸ் கட்சியில் சேர்ந்து தேச விடுதலைக்காகப் பாடுபட்டார்.

1939இல் முத்துராமலிங்கத் தேவர் இந்திய தேசிய காங்கிரசு கட்சியிலிருந்து வெளியேறி, பார்வார்டு பிளாக் கட்சியில் சேர்ந்த போது, சசிவர்ணமும் அவருடன் பார்வார்டு பிளாக் கட்சியில் சேர்ந்தார். புதிய அரசியல் அமைப்பின்படி நடத்தப்பட்ட முதல் தேர்தலில், (1952) இவர் பார்வர்டு பிளாக் கட்சியின் சார்பில் போட்டியிட்டு சென்னை  மாகாண சட்டமன்றத்துக்குத் தேர்ந்தெடுக்கப்பட்டார்.

1957-இல் முதுகுளத்தூர் சட்டமன்றத் தொகுதியிலிருந்து சென்னை சட்டமன்றத்திற்கு சசிவர்ணத் தேவர் போட்டியிட்டு வென்றார். அதே நேரத்தில் மதுரை மக்களவைத் தொகுதியில் சுயேட்சையாக போட்டியிட்டு  64,765 வாக்குகள் பெற்று மூன்றாம் இடத்தைத் தக்க வைத்தவர்.

30 அக்டோபர் 1963-இல் உ. முத்துராமலிங்கத் தேவரின்  மறைவுக்குப் பின்னர் சசிவர்ணத் தேவருக்கும் மூக்கையாத் தேவருக்கும் இடையே,  பார்வார்டு பிளாக் கட்சியின் தலைமைக்குப் போட்டி ஏற்பட்டது.  இதில் மூக்கையா தேவர் வெற்றி பெற்றதையடுத்து இந்தக் கட்சியில் பிளவு ஏற்பட்டது. சசிவர்ணத் தேவர் தனது  கூட்டாளிகளுடன் தனியாகப் பிரிந்து போய் *சுபாஷிஸ்ட் பார்வார்டு பிளாக்* எனும் கட்சியைத் தொடங்கினார்.

சசிவர்ணத் தேவர், இந்திய தேசிய காங்கிரசு கட்சியின் தமிழக அமைச்சராக இருந்த கக்கனின் நெருங்கிய நண்பர் ஆவார்.

## மேற்கோள்கள்

பகுப்பு:1912 பிறப்புகள்
பகுப்பு:1973 இறப்புகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
நாஸ்ட்ரோ டி அர்ஜெண்டோ

**நாஸ்ட்ரோ டி அர்ஜெண்டோ** (லிட். "சில்வர் ரிப்பன்") என்பது இத்தாலிய திரைப்பட விருது ஆகும். இது 1946 முதல் ஒவ்வொரு ஆண்டும் இத்தாலிய தேசிய திரைப்பட பத்திரிகையாளர்களின் கூட்டமைப்பினால் வழங்கப்படும். *நாஸ்ட்ரோ டி ஆர்கெண்டோ* ஐரோப்பாவின் மிகப் பழமையான திரைப்பட விருது என்று கூறப்படுகிறது.

## விருதுகள்
முதன்மை விருதுகளின் பட்டியல்:

* சிறந்த திரைப்படம்

 சிறந்த இயக்குநர்

 சிறந்த திரைக்கதை

 சிறந்த நடிகர்

 சிறந்த நடிகை

 சிறந்த நகைச்சுவை

 சிறந்த தயாரிப்பாளர்

 சிறந்த ஐரோப்பா திரைப்படம்

 சிறந்த துணை நடிகர்

 சிறந்த துணை நடிகை

 சிறந்த குறும்படம்

 சிறந்த பின்னணி இசை

 சிறந்த புனைகதை குறும்படம்

 சிறந்த ஆவணக் குறும்படம்

## மேலும் காண்க

* இத்தாலியின் சினிமா 
* இத்தாலிய பொழுதுபோக்கு விருதுகள் 
* டார்மினா பிலிம் ஃபெஸ்ட்

## குறிப்புகள்

## வெளி இணைப்புகள்

* Italian National Syndicate of Film Journalists official site  

பகுப்பு:இத்தாலி
பகுப்பு:திரைப்பட விருதுகள்
புரோமோசைக்ளோயெக்சேன்

**புரோமோசைக்ளோயெக்சேன்** (*Bromocyclohexane*) என்பது C6H11Br  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைக்ளோயெக்சைல் புரோமைடு என்றும் சி.எக்சு.பி என்ற சுருக்கப்பெயராலும் இதை அழைப்பதுண்டு.

கூழ்மங்களின் பொதுக்குவிய நுண்ணோக்கியியல் பயன்பாடு போல பாலி(மெத்தில் மெத்தக்ரைலேட்டு) சேர்மத்தின் ஒளிவிலகல் எண் பொருத்த செயல்பாடுகளுக்கு இச்சேர்மம் பயன்படுத்தப்படுகிறது. சிசு-டெக்காலின் மற்றும் புரோமோசைக்ளோயெக்சேன் கலவை தன்னிச்சையாக பாலி(மெத்தில் மெத்தக்ரைலேட்டு) சேர்மத்தின் ஒளிவிலகல் எண் மற்றும் அடர்த்தியுடன் பொருந்த முடிகிறது . ε = 7.9 ) என்ற நடுநிலையான மின்காப்பு மாறிலியை இச்சேர்மம் பெற்றிருப்பதால் பாலி(மெத்தில் மெத்தக்ரைலேட்டு) சேர்மம் மின்சுமையைப் பெறுகிறது. டெட்ராபியூட்டைல் அமோனியம் புரோமைடு போன்ற உப்பைச் சேர்த்து இச்சுமையை தடுத்து  புள்ளியியல் எந்திரவியல் கோட்பாட்டு பயன்பாடுகளில் இதை ஒரு மாதிரி கோளமாக பயன்படுத்தவியலும் . பாலி(மெத்தில் மெத்தக்ரைலேட்டு) சேர்மத்தை புரோமோசைக்ளோயெக்சேன் நன்றாக கரைக்கும் என்பது இச்செயல்முறையில் ஒரு குறைபாடாகும். இதனால் நாளடைவில் உண்டாகும் வீக்கம் காரணமாக துகள்களின் ஆரம் மற்றும் திண்மங்களின் கன அளவுகளை தீர்மானிப்பதில் துல்லியக் குறைவு ஏற்படுகிறது .  
  
## தயாரிப்பு
உயர் வெப்பநிலையில் அல்லது மின்காந்த கதிர்வீச்சு முன்னிலையில் சைக்ளோயெக்சேன் வளையத்துடன் புரோமினை தனி உறுப்பு பதிலீட்டு வினைக்கு உட்படுத்துவதனால் புரோமோசைக்ளோயெக்சேனை தயாரிக்க முடியும்.  ஆனால் இவ்வினையில் பாலி  ஆலசனேற்ற விளைபொருள்களின் கலவை  உருவாகலாம். ஐதரசன் புரோமைடை சைக்ளோயெக்சேனுடன் சேர்த்து தயாரிப்பது மற்றொரு தயாரிப்புப் பாதையாகும். 

## மேற்கோள்கள்
 

## வெளி இணைப்புகள்
* http://web.pdx.edu/~wamserc/C334F99/Fans.htm

பகுப்பு:கரிம புரோமைடுகள்
பகுப்பு:கரிம ஆலைடுகள்
இளங்கலை

**இளங்கலை** (*Bachelor of Arts*, *BA*; [**பி.ஏ'']) அல்லது **இளங்கலைமானி**  என்பது கலைகள், அறிவியல் அல்லது இரண்டையும் கொண்ட படிப்புக்கு வழங்கப்படும் [[இளநிலைப் பட்டம்]] ஆகும். இளங்கலை படிப்பானது பொதுவாக நாடு, நிறுவனம் மற்றும் குறிப்பிட்ட சிறப்பு பட்டப்படிப்பைப் பொறுத்து மூன்று முதல் நான்கு ஆண்டுகள் கொண்ட படிப்பாக உள்ளது. **' என்ற சொல்லானது சில நாடுகளில் ஒன்று முதல் இரண்டு ஆண்டு கால *இளங்கலை பட்டத்தைக் குறிக்கிறது* (**). இதற்கு அளிக்கப்படும் பட்டயமானது பொதுவாக கல்வி நிறுவனத்தின் பெயர், நிறுவனத்தின் அதிகாரிகளின் கையொப்பங்கள் (பொதுவாக பல்கலைக்கழகத்தின் தலைவர் அல்லது கல்லூரியின் செயலாளர் அல்லது துறைத்தலைவர்), கொண்டதாகவும், பட்டத்தின் வகை போன்றவைக் குறிக்கப்பட்டதாக இருக்கும். பட்டயச் சான்றிதழானது பொதுவாக உயர்தர காகிதம் அல்லது காகிதத்தோல் மீது அச்சிடப்படுகின்றன.

## குறிப்புகள்

பகுப்பு:இளநிலைப் பட்டங்கள்
புரோமோபுளோரோமெத்தேன்

**புரோமோபுளோரோமெத்தேன்** (*Bromofluoromethane*) என்பது CH2BrF  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வாயுக்கள் கலந்த  ஆலோமீத்தேன் சேர்மமான இது ஆல்ககாலில் கரைகிறது மற்றும் குளோரோபார்மில் மிகவும் நன்றாகக் கரைகிறது. 

இதன் திட்ட மோலார் எந்திரோப்பி மதிப்பு Soவாயு  276.3 யூல்/(மோல் கெல்வின்) மற்றும் வெப்பக் கொண்மம் cp மதிப்பு 49.2 யூல்/(மோல் கெல்வின்).

## தயாரிப்பு

இன்று வரையில் புரோமோபுளோரோமெத்தேன் அதிகப்பயன் கொடுக்காத மூன்று முறைகளில் தயாரிக்கப்பட்டு வருகிறது. 

1.புளோரோ அசிட்டிக் அமிலத்தின் உப்புகளிலிருந்து அன்சுடைக்கர் வகை வினையின் மூலம் தயாரித்தல், 
 
2.டைபுரோமோபுளோரோமெத்தேன் சேர்மத்தை சுவார்ட்சு வினையாக்கியைப் பயன்படுத்தி ஒடுக்க வினைமூலம் புரோமின் நீக்கம் செய்து தயாரித்தல்,  

3.டை ஆலோமெத்தேனை ஆலசன் பரிமாற்ற வினைக்கு உட்படுத்தி அல்லது ஆலோமெத்தேனை ஒரு வினையூக்கியைப் பயன்படுத்தி புரோமினேற்றம் அல்லது புளோரினேற்றம் செய்து தயாரித்தல் என்பன அம்மூன்று தயாரிப்பு முறைகளாகும். 

கரிம வெள்ளீயம் ஐதரைடு சேர்மத்தைப் பயன்படுத்தி ஒடுக்க புரோமின் நீக்கம் செய்து தயாரிக்கும் முறையில் சற்று கூடுதலாக இச்சேர்மம் உற்பத்தியாகிறது. 
    
## பயன்கள்

வேதிப்பொருள்கள், மருந்துவகைப் பொருள்கள், இடைநிலை வேதிப்பொருள்கள் போன்றவற்றை தயாரிப்பதில் புரோமோபுளோரோமெத்தேன் ஒரு முக்கியமான வினைப்பொருளாகப் பயன்படுகிறது. 0.73 ஒசோன் குறைப்புத் திறன் மதிப்பைக் கொண்டுள்ள காரணத்தால் புரோமோபுளோரோமெத்தேன் பயன்பாடு கட்டுப்படுத்தப்படுகிறது. இதனுடைய சமவியல்பு மாற்றியனான CH2Br18F சேர்மத்தில் புளோரின்-18 (18F) இடம்பெற்றிருப்பதால் இது கதிரியக்க வேதியியலில் பயன்படுத்தப்படுகிறது.   
.

## மேற்கோள்கள்

## புற இணைப்புகள்
* Determination of the molecular dipole moment of bromofluoromethane

பகுப்பு:ஆலோமீத்தேன்கள்
பகுப்பு:கரிம புளோரைடுகள்
பகுப்பு:கரிம புரோமைடுகள்
கொட்டாரப்பட்டி

**கொட்டாரப்பட்டி** (KOTTARAPPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
மூங்கிலேறி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 9 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 58 கிலோமீட்டர் தொலைவிலும், மாநிலத் தலைநகரான சென்னையில் இருந்து 249 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  201  வீடுகள் உள்ளன. கிராமத்தின் மொத்த மக்கள் தொகையானது  932 ஆகும். இதில் ஆண்கள் எண்ணிக்கை 485, பெண்களின் எண்ணிக்கை 447 என உள்ளது. மக்களின் கல்வியறிவு விகிதமானது  55.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கத்தரீன் ஹவார்ட்

**கேத்தரீன் ஹவார்டு** (*Catherine Howard*,  – 13 பெப்ரவரி 1542) இங்கிலாந்தின் எட்டாம் ஹென்றி மன்னரின் ஐந்தாவது மனைவியாக 1540 முதல் 1541 வரை இங்கிலாந்தின் அரசியாக இருந்தவர். இவர் எட்மண்ட் ஹவார்ட் பிரபு, ஜோயிசு கல்பெபெர் ஆகியோரின் மகளும், எட்டாம் என்றி மன்னரின் இரண்டாம் மனைவி ஆன் பொலினின் உடன்பிறவா சகோதரியும், நோர்போக் கோமகன் தோமசு ஹவார்டின் மருமகளும் ஆவார். என்றியின் அரசவையில் தோமசு ஹவார்ட் ஒரு முக்கிய அரசியல் புள்ளியாக இருந்து வந்தார். இவரது செல்வாக்கினால், என்றியின் நான்காவது மனைவியான கிளீவ்சின் ஆனின் வீட்டில் கேத்தரீன் தங்க இடம் கிடைத்தது. இதன் மூலம் கேத்தரீன் மன்னரினால் ஈர்க்கப்பட்டார். ஆனுடனான மணமுறிவை அடுத்து கேத்தரீன் 1540 சூலை 28 இல் என்றியை ஓட்லண்ட்சு அரண்மனையில் மணம் புரிந்தார். மன்னருக்கு அப்போது அகவை 49 ஆகும், கேத்தரீனின் அகவை 16 அல்லது 17 ஆகும்.

1541 நவம்பரில், கத்தரின் ராணி என்ற பட்டத்தில் இருந்து நீக்கப்பட்டார். மூன்று மாதங்களுக்குப் பிறகு தனது உறவினர் தாமசு கல்பெப்பருடன் தகாத உறவு கொண்டிருந்ததாக தேசத் துரோகக் குற்றச்சாட்டில் மரண தண்டனை விதிக்கப்பட்டு தலை துண்டிக்கப்பட்டு கொல்லப்பட்டார்.

## மேற்கோள்கள்

* 
* 
* 
## வெளி இணைப்புகள்

* 
* 
* A very brief overview of Catherine's life, accompanied by a portrait gallery
* Letter from Catherine Howard to Thomas Culpeper
* Catherine Howard  A biography
* A geo-biography tour  of the Six Wives of Henry VIII on Google Earth
* PBS ''Six Wives of Henry VIII'', which describes Catherine's death
* Catherine Howard at Flickr

பகுப்பு:1542 இறப்புகள்
பகுப்பு:ஆங்கிலேய உரோமன் கத்தோலிக்கர்கள்
பகுப்பு:இங்கிலாந்தின் அரசர்கள்
வேங்கன் பெரிய உடையாத் தேவர்

**வேங்கன் பெரிய உடையாத் தேவர்** (Vangam Periya Udaya Thevar) என்பவர் (ஆட்சிக் காலம்: கி.பி 1801-1803) சிவகங்கைச் சீமையை ஆண்ட கடைசி மன்னர் ஆவார்.  இவர் வேலு நாச்சியாரின் மகளான வெள்ளச்சி நாச்சியாரின் கணவர் ஆவார்.
இவர் சிவகங்கைச் சீமையின் நிலக்கிழார்களில் ஒருவரான சக்கந்தி தேவரின் மகனாவார். 
பெண் குழந்தை ஒன்றைப் பெற்றெடுத்த ராணி வெள்ளச்சி நாச்சியார் தனது குழந்தையுடன் திடீரென மரணமுற்றார். இது ஒரு அரசியல் படுகொலை என மக்களால் கருதப்பட்டது. இந்நிலையில் பெரிய மருது சேர்வைக்காரர், தமது பெண்மக்களில் ஒருவரை மன்னருக்கு மணம் செய்து வைத்தார்.

இவர் ஆட்சியின்போது மருது சேர்வைகாரர்களின் அதிகாரமே மேலோங்கி இருந்தது. மருதிருவருக்கும் பிரித்தானியக் கிழக்கிந்திய நிறுவனத்திற்கிடையிலான போரின் முடிவில் வேங்கன் பெரிய உடையாத் தேவர்  4, அக்டோபர், 1801 ஆம் நாள் காளையார் கோவில் காடுகளில் கண்டுபிக்கப்பட்டு ஆங்கிலேயர்களால் காவலில் வைக்கப்பட்டார். பின்னர்  மன்னர் வேங்கன் பெரிய உடையாத் தேவரை ஆங்கிலேயர்கள் தூத்துக்குடி துறைமுகத்திலிருந்து 1802 பெப்ரவரி 8 அன்று பிரின்ஸ் ஆப் வேல்ஸ் என்ற கப்பல் மூலமாகப் பினாங்கு தீவிற்கு நாடு கடத்தினர். பின்னர் அங்கிருந்து ஏப்ரலில் சுமாத்திரா தீவிலுள்ள பென்கோலனுக்கு கொண்டு செல்லப்பட்டார். அங்கேயே 19. 9. 1802 அன்று மன்னர் காலமானார்.

## மேற்கோள்கள்

பகுப்பு:சிவகங்கைச் சீமை
பகுப்பு:1802 இறப்புகள்
செக்கானூரணி

**செக்கானூரணி** () என்பது தமிழ்நாட்டின் மதுரை மாவட்டம், திருமங்கலம் வட்டம், திருமங்கலம் ஊராட்சி ஒன்றியம், ஏ. கொக்குளம் ஊராட்சியில் உள்ள ஒரு கிராமம் ஆகும். செக்கானூரணி கிராமம், மதுரை - உசிலம்பட்டி நெடுஞ்சாலையில், மதுரை காமராசர் பல்கலைக்கழகத்திற்கு மேற்கே 5 கி.மீ. தொலைவிலும், திருமங்கலத்திலிருந்து 15 கி.மீ. தொலைவிலும், மதுரைக்கு மேற்கே 17.5 கி.மீ. தொலைவிலும் உள்ளது. இதன் அஞ்சல் சுட்டு எண் 625 514 ஆகும். இது திருமங்கலம் சட்டமன்றத் தொகுதிக்கும், விருதுநகர் மக்களவைத் தொகுதிக்கும் உட்பட்டதாகும்.

கடல் மட்டத்திலிருந்து சுமார் 193 மீட்டர் உயரத்தில் அமைந்துள்ள செக்கானூரணி பகுதியின் புவியியல் ஆள்கூறுகள்  ஆகும்.

## இதனையும் காண்க
* கொங்கர்புளியங்குளம்

## மேற்கோள்கள்

பகுப்பு:மதுரை மாவட்டத்திலுள்ள கிராமங்கள்
நாசக் வைரம்

**நாசக் வைரம்**  மற்றும் **திருமேனிக் கண்**  ) என்பது ஒரு பெரிய,  கொண்ட வைரமாகும். இது 15 ஆம் நூற்றாண்டில்  இந்தியாவில் இருந்நபோது இன்னும் பெரியதாக 89 காரட் வைரமாக இருந்தது. இந்த வைரமானது கோல்கொண்டா வைரச் சரங்கத்தில் இருந்து எடுக்கப்பட்டு இந்தியாவிலேயே வெட்டி பட்டைத் தீட்டப்பட்டது. இந்த வைரமானது குறைந்தது கி.பி. 1500 முதல் 1817 வரை இந்தியாவின் மகாராட்டிர மாநிலத்தில், நாசிக் அருகே உள்ள திரிம்பகேஸ்ரர் சிவன் கோவில் இருந்தது. அங்கிருந்த இந்த வைரத்தை பிரித்தானிய கிழக்கிந்திய நிறுவனத்தினரால் மூன்றாம் ஆங்கிலேய-மராத்தித போரின் முடிவில் கைப்பற்றப்பட்டது. பிரிட்டனுக்கு கொண்டு செல்லப்பட்டது. பின்னர் 1818 இல் பிரித்தானிய நகைக் கடைக்காரர்களான ராண்டெல் அண்ட் பிரிட்ஜ்க்கு விற்கப்பட்டது . ராண்டெல் அண்ட் பிரிட்ஜ் 1818 நிறுவனத்தால் வைரமானது மீண்டும் வெட்டி பட்டைத்தீட்டப்பட்டது, அதன் பிறகு அது வெஸ்ட்மினிஸ்டரால்  வாங்கப்பட்டது. அவர் தனது உடைவாளின் கைப்பிடியில் வைரத்தை பகட்டாக பதித்துக் கொண்டார்.

நாசக் வைரமானது 1927 இல் அமெரிக்காவிற்கு வந்து சேர்ந்தது. இது 1930 வாக்கில் உலகின் தலை சிறந்த 24 பெரிய வைரங்களில் ஒன்றாக கருதப்பட்டது. அமெரிக்க நகை வணிகரான  ஹாரி வின்ஸ்டன் 1940 இல் இந்த வைரத்தை வாங்கினார். பின்னர் அதை மேலும் பட்டைத் தீட்டினார். இதனால் இந்த வைரமானது   கொண்டதாக மாறியது. அதன்பிறகு இந்த வைரமானது 1942 இல் நியூயார்க் நகை நிறுவனத்திற்கு விற்றார். பின்னர் கைமாறிய வைரமானது  1944 இல் நியூயார்கைச் சேர்ந்த  திருமதி வில்லியம் பி. லீட்ஸ் என்பவருக்கு ஆறாவது ஆண்டு திருமணப் பரிசாக பெற்றார். அவர் அதை அதை ஒரு வளையத்தில் பதித்து அணிந்துகொண்டார். 1970இல் ஏலம் விடப்பட்ட இந்த வைரமானது 48 வயதான எட்வர்ட் ஹேண்ட் என்பவரால் வாங்கப்பட்டது. தற்போது இந்த வைரமானது லெபனானில் உள்ள ஒரு தனியார் அருங்காட்சியகத்தில் வைக்கப்பட்டுள்ளது.  திரிம்பகேஸ்வரர் கோயிலுக்கு சொந்தமான இந்த வைரத்தை மீட்கவேண்டும் என்ற கோரிக்கை எழுந்துள்ளது.

## மேலும் காண்க

* கோஹினூர்

## குறிப்புகள்

## குறிப்புகள்

* 

பகுப்பு:தனிப்பட்ட வைரங்கள்
பகுப்பு:இந்திய வரலாறு
பகுப்பு:ஆந்திரப் பிரதேச வரலாறு
பெம்டோநொடி (காலம்)

ஒரு **பெம்டோநொடி** (femtosecond) என்பது ஒரு காலத்திற்கான ஒரு அனைத்துலக முறை அலகு ஆகும். இது வினாடி அல்லது நொடியின் 10−15 அல்லது 1/1,000,000,000,000,000  பங்கிற்குச் சமம் ஆகும்.  அதாவது ஒரு நொடியின் குவாட்ரில்லினியனில் ஒரு பகுதி அல்லது ஒரு நொடியின் நூறு கோடியின்(நிகற்புதம்) ஒரு பகுதியின் பத்து இலட்சத்தின் ஒரு பகுதி ஆகும்.  

*பெம்டோநொடி* என்ற வார்த்தையானது அனைத்துலக அலகு முறையின் முன்னொட்டுகளில் ஒன்றான *பெம்டோ* என்பதையும் அனைத்துலக முறை அலகான *நொடி* என்பதையும் இணைத்து உருவாக்கப்பட்டுள்ளது. இதன் குறியீடானது ஆங்கிலத்தில் **fs** என குறிக்கப்படுகிறது.

ஒரு பெம்டோநொடி என்பது 1000 ஆட்டோநொடிகளுக்குச் சமமானது அல்லது 1/1000 பிகோநொடி ஆகும். 

* மூலக்கூறு இயக்கவியலில் பாவனையாக்கலில் பயன்படுத்தப்படும் காலத்தின் அலகு (1&nbsp;fs) இன் மடங்குகளில்.

## மேற்கோள்கள்

பகுப்பு:அலகுகள்
அசின்பாசு-எத்தில்

**அசின்பாசு-எத்தில்** (*Azinphos-ethyl*) என்பது  C12H16N3O3PS2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு பல்வீரிய கரிமபாசுபேட்டு பூச்சிக் கொல்லியாகும். அசினோபாசு-எத்தில் என்ற பெயராலும் இது அழைக்கப்படுகிறது. இதன் உருகுநிலை 53 பாகை செல்சியசு ஆகும்.

பாலூட்டிகளைப் பொறுத்தவரையில் இது மிகவும் நச்சுத்தன்மை கொண்ட சேர்மமாக கருதப்படுகிறது. உலக சுகாதார நிறுவனம் இதை 1பி என்ற உயர் நச்சு வகைப்பாட்டில் வகைப்படுத்தியுள்ளது . அமெரிக்காவிலும் அவசரகால திட்டமிடல் மற்றும் சமூக தகவல் அறியும் சட்டத்தின் (42.யு,எசு,சி.11002) பிரிவு 302 இன் படி இதை மிகவும் ஆபத்தான ஒரு நச்சுப்பொருள் என வகைப்படுத்தியுள்ளார்கள். எனவே அங்கு இதை உற்பத்தி செய்தல் சேமித்தல், பயன்படுத்துதல் போன்ற நடவடிக்கைகள் கண்காணிக்கப்படுகின்றன மற்றும் கட்டுப்படுத்தப்படுகின்றன . 

## மேற்கோள்கள்

பகுப்பு:கரிம பாசுபேட்டுகள்
பகுப்பு:கரிமச் சேர்மங்கள்
இரும்பு(II) ஐதரைடு

**இரும்பு(II) ஐதரைடு**(Iron(II) hydride), என்பது, முறைப்படி, **இரும்பு டைஐதரைடு** மற்றும் **பாலி(டைஐதரைடு இரும்பு)** எனப் பெயரிடப்பட்ட ஒரு திண்ம கனிமச் சேர்மம் ஆகும். இதன் மூலக்கூற்று வாய்ப்பாடு  ஆகும். (இச்சேர்மமானது, )*n* or ) எனவும் குறிக்கப்படலாம். ). இச்சேர்மமானது வினைவேகவியலின்படி, சாதாரண சுற்றுப்புற வெப்பநிலையில் நிலையானதல்ல. மேலும், இதன் பொதுவான பண்புகள் பற்றி சிறிதளவே அறியப்பட்டதாகும். இருந்தபோதிலும், இச்சேர்மமானது கருப்பு நிறமுடைய, படிக வடிவமற்ற தூளாகும், இச்சேர்மம் 2014 ஆம் ஆண்டில் முதன் முறையாக தொகுக்கப்பட்டது.

இரும்பு(II) ஐதரைடானது, இரும்பு(I) ஐதரைடிற்குப் பிறகான இரண்டாவது எளிய பலபடி இரும்பு ஐதரைடாகும். இச்சேர்மம் தனது நிலையற்ற தன்மையின் காரணமாக, தொழிற்துறையில் எந்த ஒரு நடைமுறைப் பயன்பாட்டையும் கொண்டிருக்கவில்லை. இருப்பினும், வேதியியலில், உலோகவியலில், இரும்பு(II) ஐதரைடானது குறிப்பிட்ட இரும்பு-ஐதரசன் கலப்புலோகங்களின் குறிப்பிட்ட சில வடிவங்களுக்கான அடிப்படையான சேர்மம் இதுவேயாகும்.
## பெயரிடும் முறை

இதன் அமைப்புரீதியான பெயரான *இரும்பு டைஐதரைடு*, என்பது ஒரு செல்லத்தக்க பன்னாட்டு தனி மற்றும் பயன்பாட்டு வேதியியல் ஒன்றியத்தால் அங்கீகரிக்கப்பட் பெயராகும். மேலும், இந்தப் பெயரானது அமைப்பை அடிப்படையாகக் கொண்டு பெயரிடப்படும் முறையின் விதிகளின்படி உருவாக்கப்பட்டதாகும். இதன் பெயர் இயல்பில் அதன் அமைப்பின் அடிப்படையில் அமைந்த ஒன்றாக இருப்பினும், இதனை இதே விகிதாச்சார வாய்ப்பாடு கொண்ட இதர சேர்மங்களிலிருந்து பிரித்தறிய முடிதில்லை.

## பண்புகள்

### அமிலத்துவம் மற்றும் காரத்துவம்

ஒரு லூயி காரத்தின் ஒரு எதிர்மின்னி இரட்டையானது டைஐதரைடுஇரும்பின் மையமான இரும்புடன் சேர்ந்து ஒரு சேர்க்கை விளைபொருளைத் தரலாம்:
: + :L → 
இவ்வாறு சேர்க்கப்பட்ட ஒரு எதிர்மின்னி இரட்டையின் காரணமாக, டைஐதரைடு இரும்பானது லூயி அமிலத் தன்மையைக் கொண்டுள்ளது. டைஐதரைடு இரும்பானது, லூயி காரங்களிலிருந்து நான்கு எதிர்மின்னி இரட்டைகளைக் கைப்பற்றும் திறனுடையதாகும்.

ஒரு நேர்மின்னியானது இச்சேர்மத்தின் மையத்திலுள்ள இரும்புடன் சிதைவுறு நேர்மின்னியேற்றத்தின் மூலம் இணையலாம்:
: +  →  + 
சிதைவுறு நேர்மின்னியேற்றமானது நேர்மின்னியை () கையகப்படுத்தும் நிகழ்வைக் கொண்டிருக்கும் காரணத்தால், குபாஸ் அணைவுச் சேர்மத்தை (]+) இடைவினைவிளை பொருளாக உருவாக்குவதால், வலிமை குறைந்த லூயி காரங்களான, டைஐதரைடுஇரும்பு மற்றும் அதன் சேர்க்கைப் பொருள்கள், நீரைப் போன்றே பிரான்ஸ்டெட் லூயி காரத் தன்மையைக் கொண்டுள்ளன. இச்சேர்மங்கள் இரண்டு நேர்மின்னிகளை ஈர்க்கும் திறனைப் பெற்றுள்ளன. இதன் சிதைவுற்ற இணை அமிலங்கள் ஐதரைடுஇரும்பு (1+)மற்றும் இரும்பு (2+) ( மற்றும் ).
: +    +  + 
வலிமை குறைந்த லூயி காரங்களின் சேர்க்கைப் பொருள்களின் நீரிய கரைசல்கள் டைஐதரைடுஇரும்பு மற்றும் ஐதரைடுஇரும்பு(1+) தொகுதிகளின் நீராற்பகுக்கப்படுவதால் நிலைத்தன்மையற்றவையாக இருக்கின்றன:
: + 2&nbsp; →  + 2&nbsp;
: + 3&nbsp; →  +  + 

## மேற்கோள்கள்

பகுப்பு:இரும்பு(II) சேர்மங்கள்
பகுப்பு:ஐதரைடுகள்
லொக்கி பெர்கசன்

**லொக்கி பெர்கசன்** (*Lockie Ferguson*, பிறப்பு: 13 சூன் 1991) நியூசிலாந்து துடுப்பாட்ட வீரர் ஆவார். இவர் நியூசிலாந்து தேசிய அணிக்காகவும், ஓக்லாந்து துடுப்பாட்ட அணிக்காக முதல்தர துடுப்பாட்டத்திலும் விளையாடி வருகிறார்.

## இருபது20 போட்டிகளில்
2017 பெப்ரவரியில், 2017 இந்திய பிரிமியர் போட்டிகளில் விளையாடுவதற்காக ரைசிங் புனே சூப்பர்ஜியான்ட்சு அணி இவரை 50 இலட்சம் அமெரிக்க டாலர்களுக்கு ஏலத்தில் வாங்கியது. 2018 திசம்பரில், 2019 இந்தியன் பிரீமியர் லீக்கில் விளையாடுவதற்காக கொல்கத்தா நைட் ரைடர்ஸ் அணி வாங்கியது.

## பன்னாட்டுப் போட்டிகளில்
2016 நவம்பரில், ஆத்திரேலிய அணிக்கெதிரான போட்டிகளில் விளையாட நியூசிலாந்தின் ஒருநாள் அணியில் சேர்க்கப்பட்டார். 2016 திசம்பர் 4 இல் முதல் தடவையாக ஒருநாள் போட்டியில் விளையாடினார். 2017 சனவரி 3 இல் முதல் தடவையாக பன்னாட்டு இருபது20 போட்டியில் வங்காலதேச அணிக்கு எதிராக விளையாடினார். முதலாவது ஆட்டத்தில் முதல் இரண்டு பந்துகளில் இரண்டு இலக்குகளைக் கைப்பற்றினார்.

2017 நவம்பரில், நியூசிலாந்தின் தேர்வு அணிக்காக சேர்க்கப்பட்டார். 2019 ஏப்ரலில், 2019 துடுப்பாட்ட உலகக்கிண்ண அணியில் சேர்க்கப்பட்டார். 2019 சூன் 5 இல், வங்காளதேசத்துக்கு எதிரான போட்டியில், பெர்கசன் தனது 50-வது ஒருநாள் இலக்கைக் கைப்பற்றினார்.

## மேற்கோள்கள்

## வெளி இணைப்புகள்
* 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:நியூசிலாந்துத் துடுப்பாட்ட வீரர்கள்
பகுப்பு:டெர்பிசையர் துடுப்பாட்டக்காரர்கள்
பத்தாவது உலகத் தமிழாராய்ச்சி மாநாடு

**பத்தாவது [[உலகத் தமிழாராய்ச்சி மாநாடு|உலகத் தமிழ் ஆராய்ச்சி மாநாடு]]** (*10th International Conference – Seminar on Tamil Studies*) 2019-ஆம் ஆண்டு சூலை 4 முதல் சூலை 7 வரை ஐக்கிய அமெரிக்காவில் இலினொய் மாநிலத்தில், சிகாகோ நகரில் நடைபெற்றது. இந்த மாநாட்டை உலகத் தமிழாராய்ச்சி மன்றம், வட அமெரிக்கத் தமிழ்ச் சங்கப் பேரவை (பெட்னா), சிகாகோ தமிழ்ச் சங்கம் ஆகிய அமைப்புகள் கூட்டாக ஒழுங்கு செய்திருந்தன. இம்மாநாட்டுக்கான கருப்பொருள் "தமிழினம், தமிழ் மொழி, இலக்கியம், பண்பாடு, நாகரிகம் ஆகியவற்றின் தொன்மையைப் புது வரலாற்றியல் நோக்கிலும் அறிவியல் அடிப்படையிலும், ஒப்பியல் முறையிலும் ஆய்வு செய்தல்" என்பதாகும்.

இம்மாநாட்டிற்கு உலகெங்கணும் இருந்து 6,000 பேர் வரை கலந்து கொள்வார்கள் என எதிர்பார்க்கப்படுகிறது. மொரிசியசு செயல் குடியரசுத்தலைவர் பரமசிவம் வையாபுரி பிள்ளை, முன்னாள் ஐநா மனித உரிமை ஆணையர் நவநீதம் பிள்ளை ஆகியோர் சிறப்பு விருந்தினர்களாகப் பங்கேற்றனர்.

## மேற்கோள்கள்

## வெளி இணைப்புகள்
* 10வது உலகத் தமிழாராய்ச்சி மாநாட்டு இணையத்தளம்
* மாநாட்டு அழைப்பிதழ்.pdf
* Conference Invitation.pdf

பகுப்பு:உலகத் தமிழாராய்ச்சி மாநாடுகள்
பகுப்பு:2019 நிகழ்வுகள்
ஜோப்ரா ஆர்ச்சர்

**ஜோப்ரா சயோக் ஆர்ச்சர்** (Jofra Chioke Archer) பார்படோசுவில் பிறந்த இங்கிலாந்து துடுப்பாட்ட அணி வீரர் ஆவார். இவர் சசெக்ஸ்  மாகாணத் துடுப்பாட்ட அணிக்காகவும் விளையாடி வருகிறார். ஏப்ரல் ,2019 இல் இவர் அயர்லாந்து மற்றும் பாக்கித்தான் துடுப்பாட்ட அணிகளுக்கு எதிராக தொடர்ல் இங்கிலாந்து அணியில் விளையாடத் தேர்வானார். மே, 2019 இல் தனது முதல் சர்வதேசப் போட்டியில் இவர் விளையாடினார். பின் அதே மாதத்தில் நடைபெற்ற உலகக் கிண்ணத் தொடரிலும் இவர் விளையாடினார்.

## சர்வதேச போட்டிகள்
ஏப்ரல் ,2019 இல் இவர் அயர்லாந்து மற்றும் பாக்கித்தான் துடுப்பாட்ட அணிகளுக்கு எதிராக தொடர்ல் இங்கிலாந்து அணியில் விளையாடத் தேர்வானார். மே 3 இல் அயர்லாந்து துடுப்பாட்ட அணிக்கு எதிராகத் தனது முதல் சர்வதேச போட்டியில் விளையாடினார். மே 5 இல் பாக்கித்தான் துடுப்பாட்ட அணிக்கு எதிராக பன்னாட்டு இருபது20 போட்டியில் இவர் அறிமுகமானார்.

### 2019 துடுப்பாட்ட உலகக் கிண்ணம்
இங்கிலாந்து துடுப்பாட்ட அணியின் பூர்வாங்கமான அணியில் இவரின் பெயர் இடம்பெறவில்லை. பின் முன்னாள் வீரரான  ஆன்ட்ரூ பிளின்டொஃப் இவரை சேர்ப்பதற்காக வேறு எந்த வீரரை வேண்டுமானாலும் அணியிலிருந்து நீக்கலாம் எனத் தெரிவித்தார். பின் விளையாடும் 15 பேர்கொண்ட அணியில் இவர் இடம்பெற்றார்.

## மேற்கோள்கள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:பார்படோசு விளையாட்டு வீரர்கள்
எத்தில் எப்டனோயேட்டு

**எத்தில் எப்டனோயேட்டு** (*Ethyl heptanoate*) என்பது C9H18O2   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எப்டனோயிக் அமிலத்தையும் எத்தனாலையும் சேர்த்து ஒடுக்க வினைக்கு உட்படுத்துவதால் இந்த எசுத்தர் உருவாகிறது. திராட்சைப் பழத்தின் மணத்தைப் பெற்றிருப்பதால் இவ்வேதிச் சேர்மம் நறுமணத் தொழிற்துறையில் பயன்படுத்தப்படுகிறது .    

## மேற்கோள்கள்

பகுப்பு:எசுத்தர்கள்
பகுப்பு:எத்தில் எசுத்தர்கள்
பகுப்பு:சுவைமணங்கள்
எத்தில் லெவலினேட்டு

**எத்தில் லெவலினேட்டு** (*Ethyl levulinate*) என்பது C7H12O3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH3C(O)CH2CH2C(O)OC2H5. என்ற அமைப்பு வாய்ப்பாட்டின் மூலமும் இதை விவரிக்கலாம். கீட்டோ அமிலமான லெவலினிக் அமிலத்திலிருந்து ஒரு வழிப்பெறுதியாக எத்தில் லெவலினேட்டைத் தயாரிக்கலாம். எத்தனாலுடன் பர்பியூரைல் ஆல்க்காலை சேர்த்து வினைபுரியச் செய்தும் இதைத் தயாரிக்க முடியும் . இவ்விரு தொகுப்பு வினை வழிமுறைகளும்   எத்தில் லெவலினேட்டை ஒரு சாத்தியமான உயிரி எரிபொருள் விருப்பத் தேர்வாக  ஆக்குகின்றன. ஏனெனில் இரு முன்னோடிச் சேர்மங்களும் உயிரிப்பொருட்களிலிருந்து பெறப்படுகின்றன. செல்லுலோசு போன்ற 6-கார்பன் பல்படிம சக்கரையிலிருந்து லெவலினிக் அமிலம் பெறப்படுகிறது. சைலான் மற்றும் அராபினான் போன்ற 5-கார்பன் பல்படிம சக்கரைகளிலிருந்து பர்பியூரால் பெறப்படுகிறது. 
## மேற்கோள்கள்

பகுப்பு:எசுத்தர்கள்
பகுப்பு:எத்தில் எசுத்தர்கள்
பகுப்பு:கார்பாக்சிலேட்டு எசுத்தர்கள்
தி இம்பீரியல் கெசட்டியர் ஆப் இந்தியா

[வலது|thumb| ஆக்ஸ்போர்டின் [ஒக்ஸ்போர்ட் பல்கலைக்கழகப் பதிப்பகம்|கிளாரெண்டன் பதிப்பகம் வெளியிட்ட *தி இம்பீரியல் கெஜட்டியர் ஆஃப் இந்தியா* 1931 பதிப்பு நூலின் அட்டை. ]]
**தி இம்பீரியல் கெசட்டியர் ஆப் இந்தியா**  என்பது இந்தியா குறித்து பிரித்தானிய இந்தியப் பேரரசு காலத்தில் வெளியிடப்பட்ட  விவர நூல் ஆகும். இது இப்போது ஒரு வரலாற்று குறிப்புப் படைப்பாக பயன்படுகிறது. இது முதன்முதலில் 1881 இல் வெளியிடப்பட்டது. இந்த புத்தகங்களுக்கான திட்டத்தை  சர் வில்லியம் வில்சன் ஹண்டர் 1869 இல் தொடங்கி உருவாக்கினார். 

1908, 1909, 1931 ஆகிய ஆண்டுகளில் இந்நூலின் "புதிய பதிப்புகள்" இந்தியாவின் புவியியல், வரலாறு, பொருளாதாரம், நிர்வாகம் போன்றவற்றை உள்ளடக்கியதாக நான்கு கலைக்களஞ்சிய தொகுதிகளாகவும், மேலும் இருபது தொகுதிகளில்  அகர வரிசைப்படி   இடங்களின் பெயர்களின் பட்டியல், புள்ளிவிவரங்கள் சுருக்கமான தகவல்கள் போன்வற்றைக் கொண்ட விவர நூலாக உள்ளது. ஒ்வொரு தொகுதியிலும் வரைபடங்களைக் கொண்டும் உள்ளது. புதிய பதிப்புகள் அனைத்தும் இங்கிலாந்தின் ஒக்ஸ்போர்ட் யபல்கலைக்கழக பதிப்பக்தால் வெளியிட்டன. 

## பதிப்புகள்
தி *இம்பீரியல் கெசட்டியர் ஆஃப் இந்தியாவின்* முதல் பதிப்பு 1881 இல் ஒன்பது தொகுதிகளாக வெளியிடப்பட்டது. பின்பு மேலும் விரிவாக எழுதப்பட்ட இரண்டாவது பதிப்பானது, பதினான்கு தொகுதிகளாக 1885-87 ஆண்டுகளில் வெளியிடப்பட்டன. 1900 ஆம் ஆண்டு சர் வில்லியம் வில்சன் ஹண்டர் இறந்த பிறகு, சர் ஹெர்பர்ட் ஹோப் ரிஸ்லி, வில்லியம் ஸ்டீவன்சன் மேயர், சர் ரிச்சர்ட் பர்ன், ஜேம்ஸ் சதர்லேண்ட் காட்டன் ஆகிய அறிஞர்களால் மேலும் விரிவுபட்த்தப்பட்டு இருபத்தி ஆறு தொகுதிகளாக தி *இம்பீரியல் கெசட் ஆப் இந்தியா*  தொகுக்கப்பட்டது.    

இந்தியா பற்றிய கட்டுரைகளை திருத்தப்பட்ட வடிவமானது பதிப்புக்கு பதிப்பு, பெரிதும் விரிவடைந்து, அதுவரை தொகுக்கப்பட்ட புள்ளிவிவரங்களுடன், 1893 ஆம் ஆண்டில் *தி இண்டியன் எம்பையர்: இட்ஸ் பீப்பிள், இஸ்ட்ரி அண்டு புராடக்ஸ்* என்ற தலைப்பில் ஒரு தனித் தொகுதியாக உருவானது.

1869 ஆம் ஆண்டில் இதன் அசல் திட்டத்தை உருவாக்கிய ஹண்டர் என்பவரால் இவை அனைத்தும் திருத்தப்பட்டன. 

## மேற்கோள்கள்

## மேலும் படிக்க

* 
** v.1: A-B
** v.2: B
** v.3: B-C
** v.4: C-G
** v.5: G-I
** v.6: I
** v.7: I-K
** v.8: K-M
** v.9: M
** v.10: M-P
** v.11: P-R
** v.12: R-S
** v.13: S-Z
** v.14: Index

## வெளி இணைப்புகள்

*  
பகுப்பு:1881 நூல்கள்
பகுப்பு:இந்திய வரலாற்று மூலங்கள்
பகுப்பு:இந்திய விவரச்சுவடிகள்
பகுப்பு:பிரித்தானிய இந்தியா குறித்த நூல்கள்
கேரள சாஸ்திர சாகித்ய பரிசத்

**கேரள சாஸ்திர சாகித்ய பரிஷத்** ( **கே.எஸ்.எஸ்.பி** ) (பொருள்: *கேரள அறிவியல் இலக்கிய இயக்கம்* ) என்பது இந்தியாவின் கேரள மாநிலத்தில் இயங்கிவரும் ஒரு தன்னார்வ அமைப்பு ஆகும். இது மக்கள் அறிவியல் இயக்கம் என்று கூறிக்கொள்கிறது .  இந்த அமைப்பு 1962 இல் சமூக கண்ணோட்டத்தில் அறிவியலில் ஆர்வமுள்ள அறிவியல் எழுத்தாளர்களும் ஆசிரியர்களுமான 40 பேரைக் கொண்ட குழுவால் துவக்கப்பட்டது. கடந்த நான்கு தசாப்தங்களாக  கேரளம் முழுவதும் 2,300க்கும் மேற்பட்ட அலகுகளில்,  60,000க்கும் மேற்பட்ட உறுப்பினர்களைக்  கொண்டதாக இந்த இயக்கம் வளர்ந்துள்ளது.  

## வெளி இணைப்புகள்

*  
* 
* கேரள பதனம் வலைத்தளம் 

## குறிப்புகள்

பகுப்பு:கேரளத்தில் கல்வி
பகுப்பு:அமைப்புகள்
பகுப்பு:இந்தியாவில் உள்ள அறிவியல் நிறுவனங்கள்
சுட்டன்

**சுட்டன்** (*meme*, **மீம்**) என்பது குறிப்பிட்ட ஒரு பண்பாட்டினரிடையே ஒருவரிடமிருந்து மற்றொருவரிடம் படிப்படியே பரவும் கருத்து, நடத்தை அல்லது பாங்கு ஆகும் - அது பெரும்பாலும் குறிப்பிட்ட ஒரு நிகழ்வையோ கருத்தையோ அல்லது அந்தச் சுட்டன் சுட்டும் பொருளையோ உணர்த்தும் நோக்கொடு அமையும்.

சுட்டன்கள் எழுதல், பேச்சு, உடற்குறிப்புக்கள், சடங்குகள் ஆகியவை மூலமாகவோ அவைபோல இன்னொருவராற் பின்பற்றக்கூடிய வேறு எந்த வகையான நிகழ்வுகளின் மூலமாகவோ  பண்பாட்டுச் சிந்தனைகள், குறியீடுகள், பழக்கவழக்கங்கள்  ஆகியவற்றை ஒருவர் உள்ளத்தினின்று இன்னொருவர் உள்ளத்திற்குக் கொண்டுசெல்லும் உருப்படிகளாய் இயங்குகின்றன.

சுட்டன் என்ற கருத்தை ஏற்போர் உயிரியலுக்கு மரபணுக்கள் எப்படியோ அப்படியே சுட்டன்களும் பண்பாட்டிற்கும் என்று கருதுகின்றனர்; ஏனெனில் சுட்டன்களும் தம்மைத் தாமே பல்குவதாலும் உருமாறுவதாலும் தொடர்ச்சி நெருக்கடிக்கு உட்படுவதாலும் மரபணுக்கள்போலவே செயற்படுகின்றன என்பது அவர்தம் கருத்தாகும்.

## மேற்கோள்கள்

பகுப்பு:நுண்ணறிவு
பகுப்பு:பண்பாட்டு மானிடவியல்
பகுப்பு:உளவியல்
பகுப்பு:மெய்யியல்
தனிவினை

**தனிவினை**

## விளக்கம்
# ஏவல் வினையாக வரும் வினைச்சொல்லின் பகுதி
# வினைப்பகுதி, வினைவேர், வினையடி என்றும் சொல்லப்படும்
# தமிழில் இரண்டாயிரத்திற்கும் அதிகமான தனிவினைச் சொற்கள் உள்ளன

வகைப்பாடு

**அறிவின் அடிப்படையில் வகைப்பாடு**
# ஊற்றப்புலன் தொடர்பான தனிவினைச் சொற்கள்
# சுவைப்புலன் தொடர்பான தனிவினைச் சொற்கள்
# நாற்றப்புலன் தொடர்பான தனிவினைச் சொற்கள்
# ஒளிப்புலன் தொடர்பான தனிவினைச் சொற்கள்
# ஓசைப்புலன் தொடர்பான தனிவினைச் சொற்கள்

**உறுப்புகளின் அடிப்படையில் வகைப்பாடு**
# தோல் தொடர்பான தனிவினைச் சொற்கள்
# நாக்கு தொடர்பான தனிவினைச் சொற்கள்
# மூக்கு தொடர்பான தனிவினைச் சொற்கள்
# காது தொடர்பான தனிவினைச் சொற்கள்
# கண் தொடர்பான தனிவினைச் சொற்கள்

**பூதங்களின் அடிப்படையில் வகைப்பாடு**
# நிலம் தொடர்பான தனிவினைச் சொற்கள்
# நீர் தொடர்பான தனிவினைச் சொற்கள்
# நெருப்பு தொடர்பான தனிவினைச் சொற்கள்
# காற்று தொடர்பான தனிவினைச் சொற்கள்
# விண் தொடர்பான தனிவினைச் சொற்கள்

பகுப்பு:தமிழ் இலக்கணம்
தி லயன் கிங் (2019 திரைப்படம்)

**தி லயன் கிங்** (The Lion King) என்பது 2019ஆம் ஆண்டு திரைக்கு வரவிருக்கும் அமெரிக்க நாட்டு இசை நாடகத் திரைப்படம் ஆகும். இந்தத் திரைப்படம் 1994 ஆம் ஆண்டு வெளியாகி உலகெங்கும் புகழ் பெற்ற அசைவூட்டப் படமான தி லயன் கிங் என்ற திரைப்படத்தை நேரடி தொழில் நுட்பவடிவில் ஜான் பெவ்ரோ  என்பவர் இயக்கியுள்ளார்.

இந்த திரைப்படத்திற்கு ஜெஃப் நாதன்சன் என்பவர் திரைக்கதை எழுத,  டொனால்ட் குளோவர், சேத் ரோகன், சிவெட்டல் எஜியோஃபர், ஆல்ஃப்ரே உடார்ட், பில்லி ஐச்னர், ஜான் கனி, ஜான் ஆலிவர், ஜேம்ஸ் ஏர்ல் ஜோன்ஸ் போன்ற பலர் நடித்துள்ளனர்.

## தமிழில்
இந்த திரைப்படத்திற்கு தமிழ் பதிப்பில் மதன் கார்க்கி வசனம் எழுதியுள்ளார். தமிழ்த் திரைப்பட நடிகர்கள் அரவிந்த்சாமி, சித்தார்த், ஐஸ்வர்யா ராஜேஷ், ரோகிணி, மனோபாலா, ரோபோ சங்கர் மற்றும் சிங்கம்புலி ஆகியோர் குரல் கொடுத்துள்ளார்கள்.

## மேற்கோள்கள்

## வெளி இணைப்புகள்
* 
* 
* 

பகுப்பு:2019 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க அசைவூட்டத் திரைப்படங்கள்
பகுப்பு:அமெரிக்க இசை திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:2019 ஆங்கிலத் திரைப்படங்கள்
ஹம் காமாட்சி அம்பாள் ஆலயம்

**ஹம் காமாட்சி அம்பாள் ஆலயம்** () என்பது ஜெர்மனி நாட்டிலுள்ள ஹம் நகரில் அமைந்துள்ள காமாட்சி அம்மன் கோவிலாகும். ஐரோப்பிய கண்டத்திலேயே இரண்டாவது பெரிய இந்துக் கோயிலான இக்கோயில் திராவிடக் கட்டிடக்கலையில் கட்டப்பட்டு 2002 ஆம் ஆண்டு ஜூலை 7 ஆம் நாள் பிரதிஷ்டை செய்யப்பட்டது. இது காமாட்சி அம்மனுக்கு இந்தியா மற்றும் தென் ஆசியா பகுதிகளுக்கு வெளியே அமைந்துள்ள ஒரே கோயிலாகும். வடக்கு ரைன்-வெஸ்ட்பலியா மாகாணத்தில் 3000 இந்துகள் உட்பட மொத்தம் 45,000 இந்துக்கள் ஜெர்மனியில் வசிக்கிறார்கள்.

காஞ்சி காமாட்சியம்மன் கோயில் வடிவில் பதினைந்து ஏக்கர் பரப்பளவில் கிழக்கு பார்த்த கோயிலாக அமைந்துள்ளது. இக்கோயிலில் சிவன், விநாயகர், வள்ளி தெய்வானையுடன் முருகன், லட்சுமி நாராயணர், நவக்கிரகம், ஐயப்பன் மற்றும் பைரவர் சந்நிதிகள் உள்ளன. ஒவ்வொரு ஆண்டும் நிகழும் தேர்த்திருவிழா மிகவும் புகழ்பெற்றதாகும்.

## படக் காட்சியகம்

## வெளியிணைப்புகள்

* 2008 ஆண்டு விழாக் காணொளி
* பேஸ்புக் பக்கம்

## மேற்கோள்கள்


பகுப்பு:ஐரோப்பாவில் உள்ள இந்துக் கோயில்கள்
பகுப்பு:அம்மன் கோயில்கள்
எத்தில் சாலிசிலேட்டு

**எத்தில் சாலிசிலேட்டு** (*Ethyl salicylate*) என்பது C9H10O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சாலிசிலிக் அமிலத்தையும் எத்தனாலையும் சேர்த்து ஒடுக்க வினைக்கு உட்படுத்துவதால் இந்த எசுத்தர் உருவாகிறது. தெளிவான இத் திரவம் தண்ணீரில் சிறிதளவு கரையக்கூடியது. ஆனால் ஆல்க்க்கால் மற்றும் ஈதரில் நன்கு கரைகிறது. குளிர்கால பசுமை இலைகளொத்த இனிமையான வாசனையைக் கொண்டுள்ளது. வாசனை திரவியங்கள் மற்றும் செயற்கை நறுமணச்சுவை தொழிலில் பயன்படுத்தப்படுகிறது .   

## மேற்கோள்கள்

பகுப்பு:எசுத்தர்கள்
பகுப்பு:எத்தில் எசுத்தர்கள்
பகுப்பு:நறுமணப் பொருட்கள்
பகுப்பு:சுவைமணங்கள்
பகுப்பு:சாலிசிலேட்டு எசுத்தர்கள்
நவ்தீப் சைனி

**நவ்தீப் சைனி (**Navdeep Saini (பிறப்பு:நவ23,1992) இந்தியத் துடுப்பாட்ட வீரர் ஆவார். இவர் தில்லி துடுப்பாட்ட அணிக்காக விளையாடி வருகிறார்.

## உள்ளூர்ப் போட்டிகள்
சனவரி 2, 2016 இல் சையது முஷ்டாக் அலி கோப்பைக்கான தொடரில் தனது முதல் இருபது20போட்டியில் விளையாடினார்.

2017 ஆம் ஆண்டில் நடைபெற்ற இந்தியன் பிரீமியர் லீக் தொடரில் டெல்லி டேர்டெவில்ஸ் அணி இவரை 10 இலட்சம் ரூபாய்க்கு ஏலத்தில் எடுத்தது. 2018 ஆம் ஆண்டில் பெங்களூர் ராயல் சேலஞ்சர்ஸ் 3 கோடி ரூபாய்க்கு ஏலத்தில் எடுத்தது. 2019 ஆம் ஆண்டிலும் இவர் அதே அணிக்காக விளையாடினார்.

## சர்வதேசப்போட்டிகள்
சூன் 2018 இல் ஆப்கானித்தான் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் முகம்மது சமிக்குப் பதிலாக இவர் தேர்வானார். ஆனால் விளையாடும் வாய்ப்பு கிடைக்கவில்லை. ஏப்ரல் 2019 இல் 2019 துடுப்பாட்ட உலகக்கிண்ணத் தொடரில் கூடுதல் பந்துவீச்சாளராகத் தேர்வானார்.

## சான்றுகள்


## வெளியிணைப்புகள்

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1992 பிறப்புகள்
பகுப்பு:தில்லி நபர்கள்
வித்தியாரம்பம்

**வித்தியாரம்பம்** அல்லது **குழந்தைக்கு கல்விச் சடங்கு**  (***Vidyarambham*** ( சமசுகிருதம் : विद्यारम्भम्) என்பது ஒரு  இந்து சமய சடங்காகும். இது பாரம்பரியமாக விஜயதசமி  நாளில் கேரளம், தமிழ்நாடு, கடலோர கருநாடகம் போன்ற பகுதிகளில் செய்யப்படுகிறது. இந்த நாளில் குழந்தைகளுக்கு முறையாக இசை, நடனம், மொழிகள்,  நாட்டுப்புறக் கலை போன்றவை கற்பிப்பது துவக்கப்படுகிறது. இது குழந்தைகளுக்கு எழுத்துக்களை கற்பிக்கும் விழாவை உள்ளடக்கியது.  தமிழ்நாட்டில்  இதை **முதல் எழுத்து**  என்று அழைக்கின்றனர். ஒடிசாவில் இது **காதி சுவான்** (ஒடியா : ଖଡ଼ିଛୁଆଁ ) அங்கு இது குறிப்பாக விநாயக சதுர்த்தி மற்றும் வசந்த பஞ்சமி ஆகிய நாட்களில் கொண்டாடப்படுகிறது.  

விஜயதசமி நாள் என்பது நவராத்திரி விழாவின் பத்தாவதும், இறுதி நாளுமாகும், இந்த நாளானது எந்தத் துறையிலும் கற்றலைத் தொடங்க நல்ல நாளாகக் கருதப்படுகிறது. இந்த நாளில் கற்றலின் துவக்க விழாவானது ஆயுத பூஜை சடங்குடன் நெருங்கிய தொடர்புடையதாக உள்ளது. வழக்கமாக விஜயதசமி நாளில்தான் பூஜைக்காக வைக்கப்பட்ட கருவிகள் மீண்டும் பயன்படுத்தப்பாட்டுக்கு எடுக்கப்படுகின்றன. கல்வி தெய்வமான, சரசுவதி மற்றும் ஆசிரியர் (குரு) ஆகியோருக்கு குரு தட்சணை கொடுத்து மரியாதை செய்ய வேண்டிய நாளாக இது கருதப்படுகிறது. குருதட்சிணையானது வழக்கமாக வெற்றிலை, பாக்கு, சிறிது பணம், ஒரு புதிய துண்டு - ஒரு வேட்டி அல்லது சேலை ஆகியவற்றைக் கொண்டுள்ளதாக இருக்கும். 

*வித்யாரம்பம்* விழாவானது ( *வித்யா* என்றால் "அறிவு", *ஆரம்பம்* என்றால் "துவக்கம்") கோயில்களிலும் வீடுகளிலும் நடைபெறுகிறது. ஆயிரக்கணக்கான மக்கள் இந்த நாளில் கோயில்களுக்கு வந்து தங்கள் குழந்தைகளைக் கற்றலில் *ஈடுபடுத்துவது வழக்கம்* . 

எழுதத் துவக்கும் சடங்கின்போது பொதுவாக மந்திரத்தை எழுதித் துவங்கப்படுகிறது.  குழந்தைகள் தமிழெழுத்தை ஆரம்பிக்கும்போது *ஓம் நமச்சிவாய* என்றோ *ஓம் நமோ நாராயணாய* என்றும் துவங்குவதும், சைனர்கள் *ஓம் ஜிநாயநம* எனத் துவங்குவது வழக்கம் என்று உ. வே. சாமிநாதையர் குறிப்பிடுகிறார்.

இந்தச் சடங்கின்போது ஒரு குருவின் முன்னிலையில், மந்திரமானது மணல் அல்லது அரிசி பரப்பப்பட்ட தட்டில் குழந்தையின் விரல் பிடித்து எழுதப்படுகிறது. பின்னர், குருவானவர் குழந்தையின் நாக்கில் மந்திரத்தைத் தங்கத்தைக் கொண்டு எழுதுகிறார். மணலில் எழுதுவது நடைமுறையைக் குறிக்கிறது. தானியங்களில் எழுதுவது அறிவைப் பெறுவதைக் குறிக்கிறது, இது செழிப்பைக் குறிக்கிறது. தங்கத்தைக் கொண்டு நாக்கில் எழுதுவது கல்விக் கடவுளின் அருளைக் குறிக்கிறது, இதன் மூலம் ஒருவர் உண்மையான அறிவுச் செல்வத்தை அடைவதாகக் கருதப்படுகிறது. 

இப்போதெல்லாம், வித்யாரம்பம் விழாவானது அனைத்து சாதிகள் மற்றும் சமயத்தைச் சேர்ந்தவர்களால் கொண்டாடப்படுகிறது. சடங்குகளில் சிறிய வேறுபாடுகள் உள்ளன. இந்தச் சடங்கு குறிப்பாகக் கோயில்களைத் தவிர கேரளம் முழுவதும் பல தேவாலயங்களிலும் செய்யப்படுகிறது.

## மேலும் காண்க
*இந்து சமயத்தினரின் 16 சடங்குகள்
## குறிப்புகள்

பகுப்பு:இந்து சமயச் சடங்குகள்
ஜோ சல்டனா

**ஜோ சால்டனா** () (பிறப்பு: சூன் 19, 1978) என்பவர் அமெரிக்கா நாட்டு நடிகை ஆவார். இவர் 1999ஆம் ஆண்டு ஒளிபரப்பான *லா & ஆர்டர்* என்ற தொடரில் மூலம் அறிமுகமானார். ஒரு ஆண்டு கழித்து 2000 இல் பாலே நடனக் கலைஞராக *சென்டர் ஸ்டேஜ்* என்ற திரைப்படத்தில் நடித்தார்.

இவர் 2009 இல் அறிவியல் புனைகதை திரைப்படமான "ஸ்டார் ட்ரெக்" என்ற திரைப்படத்தில் நியோட்டா உஹுரா என்ற கதாபாத்திரத்திலும், அதே ஆண்டு வெளியான அவதார் என்ற திரைப்படத்தில் நேதிரி என்ற கதாபாத்திரத்திலும் நடித்ததன் மூலம் இவரின் நடிப்பு திறன் பலரால் அறியப்பட்டது.

2014ஆம் ஆண்டு முதல் மார்வல் திரைப் பிரபஞ்சம் கதாபாத்திரமான காமோரா என்ற மீநாயகன் கதாபாத்திர மூலம் கார்டியன்ஸ் ஆப் தி கேலக்ஸி கார்டியன்ஸ் ஆப் தி கேலக்ஸி 2 (2017), அவென்ஜ்ர்ஸ் : இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படத்தில் நடித்துள்ளார். இவர் அதிகம் வசூல் செய்த திரைப்படங்களில் நடித்த நடிகை என்ற பட்டியலில் இடம் பிடித்துள்ளார் (தரவரிசை பட்டியலில் முதல் ஐந்து படங்களில் மூன்றில் இவர் நடித்திருக்கிறார்) மற்றும் இவர் நடித்த திரைப்படங்கள் உலகளாவிய ரீதியில் 10 பில்லியன் டாலருக்கும் அதிகமாக வசூலித்துள்ளது என்பது குறிப்பிடத்தக்கது.

## மேற்கோள்கள்

## வெளி இணைப்புகள்
* 

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:ஆப்பிரிக்க அமெரிக்க நடிகைகள்
பகுப்பு:அமெரிக்க பெண் நடனக் கலைஞர்கள்
பகுப்பு:அமெரிக்க நாடக நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க நிகழ்பட விளையாட்டு நடிகைகள்
பகுப்பு:அமெரிக்க குரல் நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
கே. பாப்பாரப்பட்டி

**கே. பாப்பாரப்பட்டி** (K Papparapatti) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், மத்தூர் ஊராட்சி ஒன்றியத்துக்கு,  உட்பட்ட  ஒரு வருவாய் கிராமம் ஆகும்.

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 247 கிலோமீட்டர் தொலைவிலும் உள்ளது. 

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மீமுரே

**மீமுரே** (*Meemur*) என்பது சுமார் 400 மக்கள் தொகையை கொண்ட இலங்கைக் கிராமம் ஆகும். இது நக்கிள்ஸ் மலைத்தொடரில் கண்டி மாவட்டத்திற்கும் மாத்தளை மாவட்டத்திற்கும் இடையிலான எல்லைக்கு அருகில் அமைந்துள்ளது. லூல்வத்தே நகரிலிருந்து 14 கி.மீ (8.7 மைல்) பாதை வழியாக ஒரே அணுகலைக் கொண்ட இலங்கையின் மிக தொலைதூர கிராமங்களில் மீமுரே ஒன்றாகும். கிராமத்தில் செல்லுலார் சேவை எதுவும் இல்லை, ஆனால் ஒரு சிடிஎம்ஏ தொலைபேசி சேவை கிடைக்கிறது.

கிராமத்திற்கு நேரடி அஞ்சல் விநியோகம் இல்லை; ஒரு கிராமவாசி ஒவ்வொரு நாளும் தபால் சந்தியில் ஒரு தபால்காரருடன் உள்வரும் மற்றும் வெளிச்செல்லும் அஞ்சல்களை பரிமாறிக்கொள்கிறார்.
லேக்கலா மலை மிமுரே கிராமத்தில் உள்ளது. இக் கிராம மக்கள் மிளகு, ஏலக்காய், நெல் மற்றும் இஞ்சி பல பிரதான பயிர்களை நம்பியுள்ளனர். தலை நகரம் கொழும்பிலிருந்து மீமுரே கிராமம் சுமார் 175 கி. மீ தொலைவில் அமைந்துள்ளது. 

## போக்குவரத்து
கொழும்பில் இருந்து 7 மணி நேர பயணத்தில் மீமுரே கிராமத்தை அடையலாம். மீமுரேயை அடைய முக்கிய வழி கொழும்பிலிருந்து 116 கி. மீ தூரத்தில் உள்ள கண்டி நகரின் வழியே உள்ளது. மகியங்கனை நோக்கிய கண்டி- மகியங்கனை வீதி (A26) வழியே கண்டியில் இருந்து 35 கி. மீ தொலைவில் உள்ள ஹுன்னஸ்கிரிய சந்திப்பில் இடதுபுறம் திரும்பி பின்னர் ஹுன்னஸ்கிரிய சந்திப்பிலிருந்து 15 கி. மீ தொலைவில் அமைந்துள்ள லூல்வத்த கிராமத்தை அடையலாம். அங்கிருந்து 15 கி. மீ தொலைவில் மீமுரே கிராமம் அமைந்துள்ளது. உடதும்பர காவல் நிலையம் கிராமத்தை அண்டிய காவல் நிலையமாகும். 

கொழும்பிலிருந்து மீமூருக்குச் செல்லும் வழியில் ஹுலு கங்கா (நதி), விக்டோரியா நீர்த்தேக்கம், டெல்டேனியா புதிய நகரம் (விக்டோரியா அணை, மகாவேலி திட்டத்தின் பின்னால் நீர்த்தேக்கத்தை நிரப்புவதில் டெல்டெனியா வெள்ளத்தில் மூழ்கியது), தோத்தலுகலா வன மற்றும் தாவரவியல் பூங்கா, மினி வேர்ல்ட்ஸ் எண்ட், கோபெர்ட்ஸ் கேப் (அத்தலா மொட்டுவா) ஏராளமான காற்று வீசும் இடம் ஆகிய சுற்றுலா தலங்களை காணலாம். இக்கிராமமானது எந்தவொரு களைப்படைந்த பயணிக்கும் களிப்பூட்டக்கூடிய இடமாக அமையும் என்பதில் ஒரு சந்தேகமும் இல்லை. 

## குறிப்புகள்

## வெளி இணைப்புகள்
* டெய்லி நியூஸில் மீமூர் பற்றிய கட்டுரை 
* meemureforestlodge.blogspot.com  
* Sri Lanka Trekking Mini Cave Camp Meemure 

பகுப்பு:கண்டி மாவட்டத்தில் உள்ள ஊர்களும் நகரங்களும்
பெண் தாவரவியலாளர்களின் பட்டியல்

**இது பெண் தாவரவியலாளர்களின் பட்டியல் ஆகும்**.

## மேற்கோள்கள்

## வெளி இணைப்புகள்
*Women in Botany - Interactive database, containing biographical and bibliographical information on more than 10.000 women in all fields of botany
மு. காதர்சா

**முகமது காதர்சா** (M. Kadharsha)(பிறப்பு அக்டோபர் 6, 1935) என்பவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்த ஒரு இந்திய அரசியல்வாதி ஆவார். இவர் ஏப்ரல் 3, 1974 முதல் ஏப்ரல் 2, 1980 வரையிலும், சூலை 25, 1983 முதல் சூலை 24, 1989 வரையிலும் மாநிலங்களவை உறுப்பினராகப் பணியாற்றினார்.

## அரசியல்
திண்டுக்கல் மாவட்ட அதிமுக செயலாளராக எம்.ஜி.ஆர் காலத்தில் நீண்ட காலம் பணியாற்றினார்.

## குடும்பம்
காதர்சா 6, அக்டோபர், 1935 அன்று திண்டுக்கல் வி.எம்.ஆர் பட்டியில் கே. முகமதுக்கு மகனாகப் பிறந்தார். இவர் இளங்கலை வரை படித்துள்ளார். காதர்சா இலைலா என்பாரை மணந்தார். இத்தம்பதியருக்கு இரண்டு மகன்கள் மற்றும் இரண்டு மகள்கள் உள்ளனர்.

## மேற்கோள்கள்

## வெளி இணைப்புகள்

* 

பகுப்பு:வாழும் மக்கள்
பகுப்பு:1935 பிறப்புகள்
பகுப்பு:மாநிலங்களவை உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:நாடாளுமன்ற அ. தி. மு. க. உறுப்பினர்கள்
பகுப்பு:திண்டுக்கல் மாவட்ட மக்கள்